








Gwrandewch y stori greulon, 
Fu gynt yn wlad y Saeson, 
Gerllaw caerau pentref Caer, 
O fewn i Gornwal dirion. 


Hen wr oedd yno'n tario, 
A'i blant oddeutu'n bordio, 
A'i fab hynaf yn ddiwad 
A'i fwriad ar drafaelio, 


I'r mor fe fynai fentro, 

Yn brentis ca'dd ei rwymo, 

Dros saith mlynedd efo'r Black Prince 
Nis gwyddai ei ffryns oddiwrtho, 


.Bu hefyd dri saith gaua', 
Ar gost y Twrc a'r India, 


was! 

Yn 'speilio'r gwyr a'u taflu i'r mor, 
'Nol dwyn y trysor pena . 


'Ca'dd dywydd drwg anniddan, 

Daeth gwynt yn groesi'w amcan, 

Fe chwythau llong mewn cyflawn sail, 
I'r ìan i Gornwal hafan, 


I dy ei chwaer fe gerddai, 

Fel dyeithr fe ofynai, 

A oes trafaelwr i chwi'n frawd, 
A yw e'n ddiwawd gartre” ! 


Mae ìi mi frawd gobeithio, 

A'i fwriad ar drafaelio, 

Ac ar ei fraich mae Blotyn du, 
Nis gwn beth darfu iddo, 


Fi yw'r trafaelwr caled, 

A'r Blotyn du sy i'w weled ; 
Pa sut mai fy mam am tad ? 
Pa sut mae'm stad yn 'styried ? 


Mai'r stad yn ddifai ddigon, 

Pob rhodd sy'n rhwym i'r graslon, 
Ond eu bod wedi myn'd ar feth, 
Ac arnynt beth dyledion. 





2 


Dywedodd yntau ymroaf, 
I wneud pob brys a allaf; 
Bore foru coda'n llon, 
A'u holl ddyledion talaf. 


I dy ei dad fe gerddai 
Fel dyeithr fe lettyai; 
Fe ro'i ei god i wraig y ty, 
I'w cadw hyd y bore, 


Gwr a'r wraig ddyweddai'n isel, 
Ni gawsom hyd mewn gafael; 
Mae genym ddigon at ein tro, 
Os gallwn ni fwrdro'n ddirgel, 


Y mab oe'n cysgu'n gywrain, 
A'r,gyllell lem hwy lladdent, 

A'i fam ei hun mewn purion bwyll, 
Yn dal y weren ganwyll. 


I'r daflod wair hwy taflen', 

Ac yno hwy gadawen', 

Nes caent hwy le mewn dirgel fan, 
Rhoi'i ddwyrydd dan ddaeren, 


Ei chwaer ddoi yno'n forau 

A phob rhyw fath o foethau, 

I' roeso eì hanwyl frawd i'r wlad,— 
Am dano i'w thad gofynai. 

Pwy frawd wyt ti'n ymofyn ? 
Ni bu yma neithiwr undyn ; 
O! do yn wir na wadwch ddim, 
Dangosodd imi'r Blotyn. 


Dechreuai'r hen wr dyngu,— 
Pwy felldith a ddaeth imi ? 
Os lleddais ify mab fy hun, 
Dof finau i'r un dihenydd, 


Yr hen wraig hithau ddwedai 
Os fi fu'n dala'r goleu, : 
Fe gaiff y gyllell yn ei llid, 
Wneud fy nihenydd inneu, 


Pan welai'r ferch dair celen, 
Nis gall'sai fod yn llawen 

Aeth maes o'i chof, ac felly bu, 
Nes rhow^d hi tan y ddaeren. 

